DA se Randall Williams in Tshwane herkies | Maroela Media
DA se Randall Williams in Tshwane herkies
Randall Williams is weer tot burgemeester van die Tshwane-metro verkies. (Foto: DA)
Die DA se Randall Williams is onbestrede tot burgemeester van die Tshwane-metro herkies.
Die DA het Dinsdag al drie raadsposte in die metro opgeraap toe DA-raadslid Christo van den Heever gedurende 'n raadsvergadering onbestrede tot hoofsweep herkies is, terwyl Katlego Mathebe tot speaker verkies is. Dít óók onbestrede nadat die ANC geen kandidate vir enige van die raadsposte benoem het nie.
Die ANC het nou vir die eerste keer beheer oor al drie metro's in Gauteng verloor – eers Johannesburg, toe Ekurhuleni en nou ook Tshwane.
Williams het vanmiddag gedurende die raadsvergadering gesê 'n golf van verandering het die afgelope twee dae oor die metro's in Gauteng gespoel nadat politieke partye byeengekom het om hul steun aan DA-burgemeesters te verleen.
Daar wag egter nou verskeie uitdagings op Williams aangesien geen party 'n volstrekte meerderheid stemme tydens die munisipale verkiesings in die Tshwane-metro verwerf het nie.
Die hoofstad sal vir die volgende vyf jaar deur 'n meerderheidskoalisieregering regeer word. Dit sluit in die DA, ActionSA, die VF Plus, ACDP en COPE.
Williams het vanmiddag gesê sukses in die metro sal slegs verseker word indien die partye hul politieke verskille oorwin en die belange van Tshwane se inwoners vooropstel.
"Dit is hoekom ek wil vra dat ons as verteenwoordigers van verskeie politieke partye voortdurend daarna streef om saam te werk om die gehalte van dienste wat aan ons gemeenskappe verskaf word, te verbeter," het die herverkose burgemeester gesê.
City of Tshwane In die nuus verkiesing 2021
Dept. berus in uitspraak oor mynbouhandves
Dis wonderlik. Nou moet hulle die gemors begin skoonmaak. Hulle erf 'n deurmekaar spul.
Ek wed jou die anc gaan Jan die skuld gee. En vir Maria. Wolraad moet natuurlik ook skuld kry.
Ja…… now put your money where your mouth is.
Ek bid vir elkeen wat in hierdie uitdaging staan….vir samewerking en meningsvolle gesprekke tot voordeel van almal.